ddrg/super_eurlex huggingface dataset:
4.7

Predlog iz člena 29 a, da se Komisijo pooblasti za sprejemanje delegiranih aktov na podlagi členov 26 in 27, bi pomembno spremenil načela oblikovanja ribiške politike EU. Prenos pooblastila upravičuje počasen skupni postopek odločanja Komisije in Parlamenta. EESO meni, da bi bilo treba za rešitev te težave najprej razjasniti razdelitev pooblastil med Parlamentom in Svetom v skladu s členom 43(2) in (3) PDEU. Po prepričanju EESO je stopnja ribolovne umrljivosti, opredeljena v skladu s členom 27 načrta, neposredno povezana z določanjem in razporejanjem ribolovnih možnosti in je zato v skladu s členom 43(3) PDEU izključna pristojnost Sveta.
SL Uradni list Evropske unije C 143/146

Mnenje Evropskega ekonomsko-socialnega odbora o spremenjenem predlogu uredbe Evropskega parlamenta in Sveta o spremembi Uredbe (ES) št. 726/2004 glede informacij za širšo javnost o zdravilih za uporabo v humani medicini na recept in farmakovigilance

(COM(2011) 632 final – 2008/0255 (COD))

2012/C 143/30

Svet Evropske unije je 28. novembra 2011 sklenil, da v skladu s členoma 114 in 168(4)(c) Pogodbe o delovanju Evropske unije Evropski ekonomsko-socialni odbor zaprosi za mnenje o naslednjem dokumentu:

Spremenjen predlog Uredbe Evropskega parlamenta in Sveta o spremembi Uredbe (ES) št. 726/2004 glede informacij za širšo javnost o zdravilih za uporabo v humani medicini na recept in farmakovigilance

COM(2011) 632 final - 2008/0255 (COD).

Odbor je to vprašanje že obravnaval v mnenju CESE 1025/2009, sprejetem 10. junija 2009 (1), zato je na 478. plenarnem zasedanju 22. in 23. februarja 2012 (seja z dne 22. februarja) s 119 glasovi za in 6 vzdržanimi glasovi sklenil, da o tem ne bo pripravil novega mnenja, saj zagovarja enako stališče kot v navedem mnenju.

V Bruslju, 22. februarja 2012 Predsednik Evropskega ekonomsko-socialnega odbora Staffan NILSSON

(1) UL C 306, z dne 16.12.2009, str. 33.
SL Uradni list Evropske unije C 181/201

Mnenje Evropskega ekonomsko-socialnega odbora o predlogu direktive Evropskega parlamenta in Sveta o spremembi Direktive 2001/83/ES glede farmakovigilance

(COM(2012) 52 final – 2012/0025 (COD))

2012/C 181/37

Svet in Evropski parlament sta 27. februarja 2012 oziroma 16. februarja 2012 sklenila, da v skladu s členoma 114 in 168(4)(c) Pogodbe o delovanju Evropske unije Evropski ekonomsko-socialni odbor zaprosita za mnenje o naslednjem dokumentu:

Predlog direktive Evropskega parlamenta in Sveta o spremembi Direktive 2001/83/ES glede farmakovigilance

COM(2012) 52 final – 2012/0025 (COD).

Odbor se strinja z vsebino predloga, poleg tega je to vprašanje že obravnaval v mnenju CESE 1022/2009, sprejetem 10. junija 2009 (1), zato je na 479. plenarnem zasedanju 28. in 29. marca 2012 (seja z dne 28. marca) s 158 glasovi za, 1 glasom proti in 6 vzdržanimi glasovi sklenil, da o tem ne bo pripravil novega mnenja, saj zagovarja enako stališče kot v navedenem mnenju.

V Bruslju, 28. marca 2012 Predsednik Evropskega ekonomsko-socialnega odbora Staffan NILSSON

(1) UL C 306, 16.12.2009, str. 18.
2.1

V členu 28 Uredbe Sveta (ES) 1260/1999, ki je urejala strukturne sklade in kohezijsko politiko za obdobje 2000–2006, so določene različne oblike pomoči, vključno z vračljivo in nepovratno pomočjo, ki bi lahko bile zagotovljene prek strukturnih skladov EU. Člen 44 krovne uredbe kohezijske politike, tj. Uredbe Sveta (ES) št. 1083/2006, ki določa pravila za sedanje programsko obdobje (2007–2013), obravnava instrumente finančnega inženiringa, vendar pa ne vsebuje ustrezne pravne opredelitve pomoči, najsi bo vračljive ali nepovratne.
SL Uradni list Evropske unije C 24/80

Mnenje Evropskega ekonomsko-socialnega odbora o spremenjenem predlogu direktive Evropskega parlamenta in Sveta o standardih za sprejem prosilcev za azil (prenovitev)

(COM(2011) 320 konč. – 2008/0244 (COD))

2012/C 24/16

Svet je 19. julija 2011 sklenil, da v skladu s členom 304 Pogodbe o delovanju Evropske unije Evropski ekonomsko-socialni odbor zaprosi za mnenje o naslednjem dokumentu:

Spremenjeni predlog direktive Evropskega parlamenta in Sveta o standardih za sprejem prosilcev za azil (prenovitev)

COM(2011) 320 konč. – 2008/0244 (COD).

Odbor je že izrazil svoje stališče o zadevnem vprašanju v mnenju o predlogu direktive Evropskega parlamenta in Sveta o minimalnih standardih za sprejem prosilcev za azil (prenovitev), sprejetem 16. julija 2009 (1), zato je na 475. plenarnem zasedanju 26. in 27. oktobra 2011 (seja z dne 26. oktobra) s 148 glasovi za, 1 glasom proti in 12 vzdržanimi glasovi sklenil, da ne bo pripravil novega mnenja o tem vprašanju, temveč se skliceval na stališče iz omenjenega dokumenta.

V Bruslju, 26. oktobra 2011 Predsednik Evropskega ekonomsko-socialnega odbora Staffan NILSSON

(1) Mnenje EESO Sprejem prosilcev za azil v državah članicah – minimalni standardi, UL C 317, 23.12.2009, str. 110.
SL Uradni list Evropske unije C 376/116

Mnenje Evropskega ekonomsko-socialnega odbora o predlogu uredbe Evropskega parlamenta in Sveta o spremembi Uredbe (ES) št. 1927/2006 o ustanovitvi Evropskega sklada za prilagoditev globalizaciji

(COM(2011) 336 konč. – 2011/0147 (COD))

2011/C 376/21

Svet in Evropski parlament sta 14. julija 2011 oziroma 19. julija 2011 sklenila, da v skladu s tretjim odstavkom člena 175 Pogodbe o delovanju Evropske unije Evropski ekonomsko-socialni odbor zaprosita za mnenje o naslednjem dokumentu:

Predlog uredbe Evropskega parlamenta in Sveta o spremembi Uredbe (ES) št. 1927/2006 o ustanovitvi Evropskega sklada za prilagoditev globalizaciji

COM(2011) 336 konč. – 2011/0147 (COD)

Ker je obravnavani predlog omejen na podaljšanje začasnega odstopanja, uvedenega z uredbo (ES) št. 546/2009, o čemer se je Odbor že izrekel v mnenju EESO 627/2009, sprejetem 24. 3. 2009, (1) je Odbor na 474. plenarnem zasedanju 21. in 22. septembra 2011 (seja z dne 21. septembra) s 160 glasovi za, 2 glasovoma proti in 12 vzdržanimi glasovi sklenil, da ne bo pripravil novega mnenja na to temo, saj zagovarja enako stališče kakor v navedenem dokumentu.

V Bruslju, 21. septembra 2011 Predsednik Evropskega ekonomsko-socialnega odbora Staffan NILSSON

(1) Mnenje Evropskega ekonomsko-socialnega odbora o predlogu uredbe Evropskega parlamenta in Sveta o spremembi Uredbe (ES) št. 1927/2006 o ustanovitvi Evropskega sklada za prilagoditev globalizaciji COM(2008) 867 konč. – COD 2008/0267 – UL C 228 z dne 22.9.2009, str. 103.
5.8

Odbor podpira tudi druge predvidene pobude, kot sta klasifikacija o evropskih znanjih in spretnostih, kompetencah in poklicih (ESCO) , ki bo skupni vmesnik med področji zaposlovanja, izobraževanja in usposabljanja, in reforma sistemov priznavanja poklicnih kvalifikacij . V ta namen je treba zlasti preučiti in prilagoditi modele izobraževanja v Evropi, preučiti izobraževalne sisteme, oceniti pedagoške metode in metode poučevanja ter energično vlagati v kakovostno in vsem dostopno izobraževanje. Izobraževalni sistemi morajo ljudi naučiti, kako naj se odzovejo na sodobne izzive na trgu dela. Izredno pomembno je tesno sodelovanje s podjetji. Klasifikacija o evropskih znanjih in spretnostih, kompetencah in poklicih bi morala biti bolj razumljiva in uporabna, predvsem za mala in srednja podjetja. Predvidena katalogizacija lahko omeji potrebno prožnost, kadar gre za povezovanje različnih znanj in spretnosti za opravljanje nalog, ki se stalno prenavljajo in spreminjajo ter jih morajo mala podjetja opraviti z omejenim številom delavcev.
EESO meni, da se mora strategija za Podonavje prednostno spoprijeti z naslednjimi glavnimi izzivi:

— Mobilnost: sama reka Donava je pomemben koridor vseevropskega prometnega omrežja (TEN-T), katerega zmogljivosti pa niso v celoti izkoriščene. Zato je treba nadalje proučiti, kako odpraviti fizična in organizacijska (Beograjska konvencija) ozka grla, povezana z Donavo, pri čemer je treba upoštevati nacionalne sklepe (med drugim sklep nemškega zveznega parlamenta) ter potrebo po varstvu okolja in narave. Poleg tega je treba povečati intermodalnost ter posodobiti in razširiti infrastrukture na prometnih vozliščih, kot so pristanišča na celinskih plovnih poteh. Izboljšanje pogojev za mobilnost delavcev in zagotovitev prostega pretoka storitev je za EESO prednostnega pomena.

— Energija: cene v Podonavju so relativno visoke, saj razdrobljeni trgi povzročajo višje stroške in zmanjšujejo konkurenčnost. Tamkajšnja stopnja energetske varnosti je nizka. Izboljšanje energetske učinkovitosti, zlasti z varčevanjem z energijo in večjo uporabo obnovljivih virov slednje, je ključnega pomena. Države, ki sodelujejo pri izvajanju strategije, morajo imeti gonilno vlogo pri oblikovanju evropske sosedske politike, ki zagotavlja energetsko varnost.

— Okolje: Podonavje je pomembno mednarodno povodje in ekološki koridor, ki zahteva regionalni in celostni pristop k ohranjanju narave, prostorskemu načrtovanju in delom za urejanje voda. Treba je nameniti pozornost družbenim zahtevam, obenem pa preučiti vpliv prometnih omrežij, turističnih kompleksov in novih obratov za proizvodnjo energije na okolje. Upoštevati je treba tudi program Natura 2000. Vodni športi in trajnostni vodni turizem so skupaj z izobraževanjem o spoštovanju vode in narave ključni elementi, ki jih je treba upoštevati pri zasnovi zelenih koridorjev. Tveganja so velika: kjer pogosto prihaja do poplav, suše in industrijskega onesnaževanja različnega obsega, je za preprečevanje, pripravljenost in dejansko odzivno zmogljivost obvezna visoka stopnja sodelovanja in deljenja informacij.

— Socialno-ekonomska vprašanja: za Podonavje so poleg velike kulturne in jezikovne raznolikosti značilne tudi zelo velike socialno-ekonomske razlike. Tam se nahajajo nekatere od najuspešnejših, pa tudi najrevnejših regij v EU. Pogosto primanjkuje povezav in učinkovitega sodelovanja, tako v finančnem kot institucionalnem pogledu. Delež visoko izobraženih ljudi je manjši od povprečja v EU-27. Mobilnost delavcev je visoka in najboljši se pogosto odpravijo drugam iskat boljše socialno-ekonomske pogoje.

— Varnost, huda kazniva dejanja in organizirani kriminal: še vedno so velike težave. V več državah sta posebno problematična trgovina z ljudmi in tihotapljenje blaga. Korupcija zmanjšuje zaupanje javnosti in ovira ekonomski in socialni razvoj.
SL Uradni list Evropske unije C 248/154

Mnenje Evropskega ekonomsko-socialnega odbora o predlogu direktive Evropskega parlamenta in Sveta o presoji vplivov nekaterih javnih in zasebnih projektov na okolje (Kodificirano besedilo)

(COM(2011) 189 konč. – 2011/0080 COD)

2011/C 248/28

Svet in Evropski parlament sta 3. maja 2011 oziroma 10. maja 2011 sklenila, da v skladu s členom 192(1) Pogodbe o delovanju Evropske unije Evropski ekonomsko-socialni odbor zaprosita za mnenje o naslednjem dokumentu:

Predlog direktive Evropskega parlamenta in Sveta o presoji vplivov nekaterih javnih in zasebnih projektov na okolje (Kodificirano besedilo)

COM(2011) 189 konč. – 2011/0080 (COD).

Odbor se strinja z vsebino predloga, poleg tega je svoje stališče o tem vprašanju že izrazil v mnenju CES 23/81 fin, sprejetem 29. aprila 1981 (1), zato je na 472. plenarnem zasedanju 15. in 16. junija 2011 (seja z dne 15. junija) s 154 glasovi za, 2 glasovoma proti in 10 vzdržanimi glasovi sklenil o tem predlogu podati pozitivno mnenje in zavzeti enako stališče kot v zgoraj navedenem dokumentu.

V Bruslju, 15. junija 2011 Predsednik Evropskega ekonomsko-socialnega odbora Staffan NILSSON

(1) Mnenje EESO o predlogu direktive Sveta o oceni vplivov nekaterih javnih in zasebnih projektov na okolje, UL C 185, 27.7.1981, str. 8 (dokument ni preveden v slovenščino).
SL Uradni list Evropske unije C 132/113

Mnenje Evropskega ekonomsko-socialnega odbora o predlogu direktive Evropskega parlamenta in Sveta o uskladitvi zaščitnih ukrepov za varovanje interesov družbenikov in tretjih oseb, ki jih države članice zahtevajo od gospodarskih družb v pomenu drugega odstavka člena 54 Pogodbe o delovanju Evropske unije, glede ustanavljanja delniških družb ter ohranjanja in spreminjanja njihovega kapitala, zato da se oblikujejo zaščitni ukrepi z enakim učinkom v vsej Skupnosti (Prenovitev)

(COM(2011) 29 konč. – 2011/0011 (COD))

2011/C 132/22

Svet in Evropski parlament sta 15. februarja 2011 oziroma 14. februarja 2011 sklenila, da v skladu s členom 114 Pogodbe o delovanju Evropske unije (PDEU) Evropski ekonomsko-socialni odbor zaprosita za mnenje o naslednjem dokumentu:

Predlog direktive Evropskega parlamenta in Sveta o uskladitvi zaščitnih ukrepov za varovanje interesov družbenikov in tretjih oseb, ki jih države članice zahtevajo od gospodarskih družb v pomenu drugega odstavka člena 54 Pogodbe o delovanju Evropske unije, glede ustanavljanja delniških družb ter ohranjanja in spreminjanja njihovega kapitala, zato da se oblikujejo zaščitni ukrepi z enakim učinkom v vsej Skupnosti – (Prenovitev)

COM(2011) 29 konč. – 2011/0011 (COD).

Odbor se v celoti strinja z vsebino predloga in nima nobenih pripomb, zato je na 470. plenarnem zasedanju 15. in 16. marca 2011 (seja z dne 15. marca) s 180 glasovi za, 2 glasovoma proti in 21 vzdržanimi glasovi o tem predlogu sprejel pozitivno mnenje.
4.13

Zaradi gospodarske in finančne krize so potrošniki in mali vlagatelji še vedno močno prizadeti. Lahko bi predvideli praktične ukrepe, kot so uvedba splošnega bančnega računa in zagotavljanje osnovnih bančnih storitev za vse evropske državljane, zanesljiv in enoten sistem elektronskega plačevanja v vseh državah članicah, natančna opredelitev odgovornosti bank pri odobravanju kreditov, pa tudi enotni zavarovalni sistem na celotnem evropskem območju, tipologija nepoštenih pogojev in poslovnih praks, značilnih za področje finančnih storitev, primerljivost bančnih stroškov ter okrepljena obveznost svetovanja o zapletenih finančnih produktih. Finančni nadzor bi bilo treba osredotočiti na potrebe potrošnikov in vzpostaviti učinkovite mehanizme reševanja sporov in nadomestil v primeru izgube ali škode zaradi pomanjkljivega delovanja finančnih sistemov (bank in zavarovalnic).
1.1

Ker se začasni tehnični ukrepi iz Uredbe Sveta (ES) št. 1288/2009 prenehajo uporabljati 30. junija 2011, Evropski ekonomsko-socialni odbor meni, da je treba navedeno uredbo spremeniti in podaljšati njeno veljavnost do 1. januarja 2013, in sicer v skladu s pogoji, ki so določeni v Predlogu uredbe Evropskega parlamenta in Sveta (COM(2010) 488 konč.) z dne 23. septembra 2010.
SL Uradni list Evropske unije C 107/72

Mnenje Evropskega ekonomsko-socialnega odbora o predlogu uredbe Evropskega parlamenta in Sveta o razveljavitvi določenih zastarelih aktov Sveta s področja skupne kmetijske politike

COM(2010) 764 konč. – 2010/0368 (COD)

2011/C 107/15

Evropski parlament in Svet sta 18. oziroma 27. januarja 2011 sklenila, da v skladu s členoma 43(2) in 304 Pogodbe o delovanju Evropske unije (PDEU) Evropski ekonomsko-socialni odbor zaprosita za mnenje o naslednjem dokumentu:

Predlog uredbe Evropskega parlamenta in Sveta o razveljavitvi določenih zastarelih aktov Sveta s področja skupne kmetijske politike

COM(2010) 764 konč. – 2010/0368 (COD).

Odbor se v celoti strinja z vsebino predloga in nima nobenih pripomb, zato je na 469. plenarnem zasedanju 16. in 17. februarja (seja z dne 16. februarja) s 128 glasovi za in 1 vzdržanim glasom sklenil o tem predlogu podati pozitivno mnenje.
SL Uradni list Evropske unije C 84/55

Mnenje Evropskega ekonomsko-socialnega odbora o predlogu uredbe Evropskega parlamenta in Sveta o uvedbi sistema za identifikacijo in registracijo ovc in koz

(kodificirano besedilo)

(COM(2010) 635 konč. – 2010/0309 (COD))

2011/C 84/14

Evropski parlament in Svet sta 23. novembra 2010 oziroma 13. decembra 2010 sklenila, da v skladu s členoma 43(2) in 304 Pogodbe o delovanju Evropske unije Evropski ekonomsko-socialni odbor zaprosita za mnenje o naslednjem dokumentu:

Predlog uredbe Evropskega parlamenta in Sveta o uvedbi sistema za identifikacijo in registracijo ovc in koz (kodificirano besedilo)

COM(2010) 635 konč. – 2010/0309 (COD).

Odbor se strinja z vsebino predloga, poleg tega je to vprašanje že obravnaval v svojem prejšnjem mnenju CESE 582/2003, sprejetem 14. maja 2003 (1), zato je na 468. plenarnem zasedanju 19. in 20. januarja 2011 (seja z dne 19. januarja) s 104 glasovi za in 7 vzdržanimi glasovi sklenil o tem predlogu podati pozitivno mnenje in zavzeti enako stališče kot v zgoraj navedenem dokumentu.

V Bruslju, 19. januarja 2011 Predsednik Evropskega ekonomsko-socialnega odbora Staffan NILSSON

(1) Mnenje EESO o predlogu uredbe Sveta o uvedbi sistema za identifikacijo in registracijo ovc in koz ter o spremembi Uredbe (EGS) št. 3508/92, UL C 208, str. 32 z dne 3.9.2003.
SL Uradni list Evropske unije C 54/36

Mnenje Evropskega ekonomsko-socialnega odbora o predlogu sklepa Evropskega parlamenta in Sveta o podrobnih pravilih za dostop do vladne storitve, ki jo ponuja globalni satelitski navigacijski sistem, ki izhaja iz programa Galileo

(COM(2010) 550 konč. - 2010/0282 (COD))

(2011/C 54/11)

Svet je 29. oktobra 2010 sklenil, da v skladu s členom 172 Pogodbe o delovanju Evropske unije Evropski ekonomsko-socialni odbor zaprosi za mnenje o naslednjem dokumentu:

Predlog sklepa Evropskega parlamenta in Sveta o podrobnih pravilih za dostop do vladne storitve, ki jo ponuja globalni satelitski navigacijski sistem, ki izhaja iz programa Galileo

COM(2010) 550 konč. - 2010/0282 (COD).

Odbor se v celoti strinja z vsebino predloga in nima nobenih pripomb, zato je na 467. plenarnem zasedanju 8. in 9. decembra 2010 (seja z dne 8. decembra) s 97 glasovi za in 3 vzdržanimi glasovi o tem predlogu sprejel pozitivno mnenje.
SL Uradni list Evropske unije C 54/34

Mnenje Evropskega ekonomsko-socialnega odbora o predlogu direktive Evropskega parlamenta in Sveta o označbah ali znakih za identifikacijo serije, v katero spada živilo (kodificirana različica)

(COM(2010) 506 konč. - 2010/0259 (COD))

(2011/C 54/09)

Evropski parlament in Svet sta 7. oziroma 15. oktobra 2010 sklenila, da v skladu s členom 114 Pogodbe o delovanju Evropske unije (PDEU) Evropski ekonomsko-socialni odbor zaprosita za mnenje o naslednjem dokumentu:

Predlog direktive Evropskega parlamenta in Sveta o označbah ali znakih za identifikacijo serije, v katero spada živilo

COM(2010) 506 konč. - 2010/0259 (COD).

Odbor se v celoti strinja z vsebino predloga in nima nobenih pripomb, zato je na 467. plenarnem zasedanju 8. in 9. decembra 2010 (seja z dne 8. decembra) z 88 glasovi za in 3 vzdržanimi glasovi o tem predlogu sprejel pozitivno mnenje.
5.19

Programi javnih naročil so lahko izjemno močno orodje pri spodbujanju izboljšanja standardov v ključnih industrijskih panogah. Javni sektor je pomemben kupec avtomobilov in drugih vozil, in zgled, ki ga daje javni sektor, lahko dodatno vpliva na odločitve o nakupu drugih. Zato je pomembno, da se vlade in drugi organi javnega sektorja po vsej Evropi – vključno z regionalnimi in lokalnimi oblastmi – čimprej zavežejo, da bodo kupovale električne avtomobile in druga električna vozila ter da bodo tako že kmalu zagotovile zagon trga za ta vozila ter prispevale k temu, da se bo obseg proizvodnje hitro povečal v smeri kritične mase za ekonomsko upravičeno proizvodnjo. Institucije Evropske unije bi lahko dajale zgled s svojimi lastnimi odločitvami o nakupih, lahko pa bi tudi bi sprožile vseevropske razprave in pobude za spodbujanje hitrega uvajanja električnih vozil. Politični voditelji in druge vidne javne osebnosti bi lahko posredovale to sporočilo tako, da bi sami že kmalu začeli uporabljati električna vozila.
2.3

Argumenti za varstvo biotske raznovrstnosti so izčrpno navedeni, poudarjeni in priznani. Posebej so obravnavani gospodarski stroški in izgube, do katerih bo po vsem svetu prišlo zaradi izgube biotske raznovrstnosti – in posledično ekosistemskih storitev: študija o ekonomiji ekosistemov in biotski raznovrstnosti (The Economics of Ecosystems and Biodiversity, TEEB) jih ocenjuje na približno 50 milijard EUR na leto, skupno zmanjšanje blaginje pa bi leta 2050 utegnilo doseči 7 % BNP (!).
5.1

Četrto poročilo o napredku Črne gore kaže, da ni nobenih omejitev svobode zbiranja in združevanja. Določen napredek je dosežen glede vloge organizacij civilne družbe. Več nevladnih organizacij ima visok javni in politični ugled. Na nacionalni ravni obstaja vladna strategija za sodelovanje z nevladnimi organizacijami, vendar je njeno izvajanje prepočasno in dejanski vpliv nevladnih organizacij na pripravo politik je zelo omejen, kljub strokovnemu znanju in virom, ki so na voljo sektorju nevladnih organizacij. Vlada pozdravlja nevladne organizacije, kadar so politično sprejemljive ali kadar zagotavljajo različne storitve, vendar se pojavljajo problemi v okviru nadzornih programov in programov za spremljanje, pa tudi v zvezi z uspešnim posvetovanjem in vključevanjem v procese oblikovanja politike in odločanja.
2.1

Biološki odpadki so biološko razgradljivi odpadki z vrtov in iz parkov, živilski in kuhinjski odpadki gospodinjstev, restavracij, gostinskih dejavnosti ali trgovin na drobno (prehrambene dejavnosti) ter primerljivi odpadki obratov za predelavo hrane. Ta opredelitev pa ne vključuje kmetijskih in gozdarskih ostankov, hlevskega gnoja, blata iz čistilnih naprav ali drugih biološko razgradljivih odpadkov, npr. naravnega tekstila, papirja ali predelanega lesa. Predmet zelene knjige so torej zgolj biološki odpadki in ne biološko razgradljivi odpadki – slednji so širša kategorija, ki zajema tudi biološke odpadke.
2.2.10

Kodifikacija ne sme uvesti nobene bistvene spremembe vsebine. Odbor je preučil predlog direktive in meni, da je to načelo upoštevano, z izjemo črtanja nekaj uvodnih izjav. Logično združuje različne veljavne predpise, ki so tako bolj jasni, in ne ustvarja nobenega bistvenega problema.
Odbor bi želel večjo jasnost in nadaljnje izpopolnjevanje nekaterih predlogov, zlasti v zvezi z vmesnikom med Odborom za zdravila za uporabo v humani medicini (Committee for Medicinal Products for Human Use, CHMP) in novim odborom za farmakovigilanco, vključevanjem pacientov in javnosti, vključno s poročili pacientov o domnevnih neželenih učinkih, vlogo seznama zdravil, ki se intenzivno spremljajo, in opredelitvami glede neintervencijskih študij.

EESO želi spomniti na nedavno ustanovljeni Odbor za napredno zdravljenje (Committee for Advanced Therapies, CAT), ki se posebej ukvarja z vprašanji izdajanja dovoljenj in poprodajnimi vprašanji, vključno s farmakovigilanco in spremljanjem učinkovitosti zdravil za napredno zdravljenje, kot to opredeljuje Uredba (ES) št. 1394/2007. Ta uredba je temeljila na potrebi, da se zagotovi zahtevano strokovno znanje za ocenjevanje takšnih kompleksnih in specializiranih proizvodov.
3.1

Ta predlog direktive ima za cilj zagotavljanje standardiziranih informacij uporabnikom, predvsem o porabi goriva, ki jo povzroča drugačen kotalni upor, a tudi o drugačnem oprijemu na mokri podlagi in kotalnem hrupu. To so trije izmed parametrov, ki jih obravnava že navedeni predlog direktive COM (2008) 316.
2.5

Poleg tega je Sodišče v zadevi C 308/2006 glede veljavnosti direktive 2005/35/ES Evropskega parlamenta in Sveta z dne 7. septembra 2005 z vidika mednarodnega javnega prava slednje razglasilo za nepristojno in tako odpravilo s tem povezano izpodbijanje. Tudi na drugih mednarodnih sodiščih ta primer iz pravnih in političnih razlogov, ki presegajo okvir tega mnenja, ne bi uspel. Celo če bi se kakšno sodišče bilo pripravljeno izreči o osnutku prava Skupnosti v posvetovalnem mnenju, to ne bi zadoščalo za prevlado nad zakonodajalcem Skupnosti, ki je na podlagi prevlade prava Skupnosti nad nacionalnim pravom in mednarodnim pravom v močnejšem položaju in za katerega poleg tega mednarodno pravo ni obvezujoče.